CELEX: 62008TN0096
Language: sl
Date: 2008-02-22 00:00:00
Title: Zadeva T-96/08: Tožba, vložena 22. februarja 2008 – Global Digital Disc proti Komisiji

26.4.2008   
            
            
               SL
            
            
               Uradni list Evropske unije
            
            
               C 107/37
            
         Tožba, vložena 22. februarja 2008 – Global Digital Disc proti Komisiji
   (Zadeva T-96/08)
   (2008/C 107/62)
   Jezik postopka: nemščina
   Stranki
   
      Tožeča stranka: Global Digital Disc GmbH & Co. KG (Dresden, Nemčija) (zastopnik: E. Stein, odvetnik)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Odločba Komisije z dne 7 decembra 2007, COMP/C-3/38.803 – Global Digital Disc (GDD)/Philips –, naj se razglasi za nično;
            
         
               —
            
            
               plačilo stroškov postopka naj se naloži toženi stranki.
            
         Tožbeni razlogi in bistvene trditve
   Tožeča stranka izpodbija odločbo Komisije z dne 7. decembra 2007 v zadevi COMP/C-3/38.803 – Global Digital Disc (GDD)/Philips. S to odločbo je Komisija v skladu s členom 7(2) Uredbe (ES) št. 773/2004 (1) zavrnila pritožbo tožeče stranke, v kateri je ta navajala več kršitev člena 82 ES s strani nasprotne stranke v zvezi z njeno prakso podeljevanja licenc na področju CD-R plošč.
   V utemeljitev tožbe tožeča stranka najprej navaja, da naj bi Komisija kršila obveznost obrazložitve. Poleg tega naj bi tožena stranka kršila pravico tožeče stranke do obrambe. Nazadnje tožeča stranka navaja, da naj bi bila presoja argumentov Komisije za odločitev, da predmet pritožbe ni pomemben za Skupnost, napačna.
   
      (1)  Uredba Komisije (ES) št. 773/2004 z dne 7. aprila 2004 v zvezi z vodenjem postopkov Komisije v skladu s členoma 81 in 82 Pogodbe o ustanovitvi Evropske skupnosti (UL L 123, str. 18).